**IHMISOIKEUSKESKUKSEN AJANKOHTAISIA HANKKEITA, loppuvuosi 2020**

**Sisällys**

[1 PERUS- JA IHMISOIKEUKSIEN EDISTÄMINEN 1](#_Toc59440021)

[2 PERUS- JA IHMISOIKEUKSIEN SEURANTA 3](#_Toc59440022)

[3 KANSAINVÄLINEN YHTEISTYÖ 5](#_Toc59440023)

# 1 PERUS- JA IHMISOIKEUKSIEN EDISTÄMINEN

**Perus- ja ihmisoikeustoimintaohjelma ja ihmisoikeusselonteko**

Valtioneuvoston perus- ja ihmisoikeusyhteyshenkilöiden verkosto jatkaa kansallisen perus- ja ihmisoikeustoimintaohjelman (2020-2023) valmistelua. Ihmisoikeuskeskus on mukana verkostossa asiantuntijana ja verkoston alatyöryhmässä kehittämässä indikaattoreita, seurantaa ja tietopohjaa. Tämän työn rinnalla Ihmisoikeuskeskus jatkaa oman seurantatyön kehittämistä. Työryhmän on tarkoitus antaa ehdotuksensa alkuvuodesta 2021.

[Tietoa PIO-toimintaohjelmasta OM:n sivuilla](https://oikeusministerio.fi/perus-ja-ihmisoikeuspolitiikka)

Ulkoministeriön johdolla työstetään valtioneuvoston ihmisoikeusselontekoa (2021), joka linjaa valtioneuvoston toimintaa perus- ja ihmisoikeuskysymyksissä kansallisella, EU- ja kansainvälisellä tasolla. Selonteko annettaneen eduskunnalle kevätkaudella.

[Edellinen ihmisoikeusselonteko (2014)](https://um.fi/julkaisut/-/asset_publisher/TVOLgBmLyZvu/content/government-of-finland-human-rights-report-2014)

[UMI Haaviston puhe 10.9. kuulemistilaisuudessa](https://um.fi/puheet/-/asset_publisher/up7ecZeXFRAS/content/ulkoministeri-haaviston-puhe-valtioneuvoston-ihmisoikeusselonteon-kuulemistilaisuudessa)

**Ihmisoikeuskasvatuksen ja -koulutuksen edistäminen opettajien koulutuksessa**

Ihmisoikeuskeskuksen ja oikeusministeriön rahoittama hanke tukee erityisesti demokratia- ja ihmisoikeuskasvatuksen kehittämistä opettajankoulutuksessa. Hanke Helsingin yliopistossa jatkuu 31.7.2021 saakka. Kohderyhmänä ovat koulutusalan ammattilaiset, opettajat ja opettajaksi opiskelevat. Hankeen jatkolle on haettu OKM:n erityisavustusta kolmeksi vuodeksi.

Osana tätä yhteishanketta Ihmisoikeuskeskus laatii syksyn aikana koulutusmateriaalia vammaisten yhdenvertaisesta oikeudesta koulutukseen. Koulutusmateriaalin tavoitteena on lisätä kohderyhmän tietoisuutta vammaisyleissopimuksesta, inklusiivisen opetuksen oikeusperustasta ja selkeyttää, mitä inklusiivinen opetus tarkoittaa. Hanke vahvistaa pedagogista lähestymistapaa keskuksen koulutustyössä ja materiaaleissa.

Alkuperäiskansaa koskevan ihmisoikeuskoulutuksen alustava suunnitelma on laadittu saamelaiskäräjien kanssa. Koulutuksen aiheiksi on valittu 1. tietoperustan vahvistaminen alkuperäiskansasta (mitä alkuperäiskansa ja itsemääräämisoikeus tarkoittavat?), 2. Kielelliset ja kulttuuriset ihmisoikeudet, 3. Ilmastonmuutos & saamelaiset sekä 4. Puheenvuoro opettajille ja kasvattajille (selvityksen pohjalta) + poliittisesta vaikuttamisesta.

Vuonna 2021 käynnistyy Koneen säätiön rahoittama 3-vuotinen tutkimusprojekti Helsingin yliopistolla ”Demokratiakasvatus ja poliittinen polarisaatio globaalien kriisien aikakaudella”, jossa yksi osaprojekti on ihmisoikeuskasvatus.

Kotimaisen ja kansainvälisen yhteistyön lisäksi keväälle 2021 on suunniteltu demokratia- ja ihmisoikeuskasvatuksen korkeakouluverkoston seminaari ja mahdollisesti myös avoin seminaari tuoreista tutkimustuloksista ja näkökulmista. Lisäksi on tulossa artikkeli ihmisoikeuskasvatuksen implementaatiohaasteista ja opettajaopiskelijoiden näkemyksistä.

[Hankkeen nettisivut](file:///C%3A%5CUsers%5Csusan.villa%5CAppData%5CLocal%5CMicrosoft%5CWindows%5CINetCache%5CContent.Outlook%5CDN47BHJX%5C%20https%5Cwww.helsinki.fi%5Cfi%5Cprojektit%5Cihmisoikeudet-demokratia-arvot-ja-dialogi-kasvatuksessa)

[Ihmisoikeuskasvatus- ja koulutus IOK:n sivuilla](https://www.ihmisoikeuskeskus.fi/ihmisoikeuskoulutus/)

[Saamelaistietoa vai puuttuvaa tietoa saamelaisista? (Miettunen 2020)](https://julkaisut.valtioneuvosto.fi/handle/10024/162566%29)

**Perus- ja ihmisoikeudet asumispalveluissa -hanke**

Ihmisoikeuskeskus on yhdessä eduskunnan oikeusasiamiehen vammaistiimin kanssa tehnyt yhteishanketta, jonka tavoitteena on tukea erityisesti kehitysvammaisten asumispalveluyksiköiden johtoa ja henkilökuntaa vahvistamaan asiakkaiden itsemääräämisoikeutta. Hankkeessa on laadittu asumisyksiköiden toimintaa ohjaava itsearviointityökalu.

Työkalu on ollut viimeisellä kommentointikierroksella viidessä kehitysvammaisten asumispalveluyksikössä. Saatujen kommenttien perusteella työkalua muokataan vielä tietyiltä osin ja julkaisu tapahtuu ensi vuoden alussa.

**Ikääntyneiden itsemääräämisoikeus hoivapalveluissa -koulutushanke**

Ihmisoikeuskeskus on käynnistänyt myös toisen hankkeen itsemääräämisoikeuden toteutumisen vahvistamiseksi. Valviran ja Etelä-Suomen aluehallintoviraston kanssa yhteistyönä tehdään pilottihanke, jonka tarkoituksena on edistää ikääntyneiden asiakkaiden itsemääräämisoikeutta ja perus- ja ihmisoikeuksien toteutumista ympärivuorokautisissa asumispalveluissa. Hanke toteutetaan yhteistyössä tehostetun palveluasumisen tuottajien kanssa. Toteuttamistapana on hankkeeseen valikoitavien yksiköiden henkilökunnan, esimiesten ja vastaavien lääkärien kouluttaminen. Hankkeen myötä valmistuvaa koulutusmateriaalia on tarkoitus jatkossa hyödyntää laajemmin myös muissa asumispalveluyksiköissä.

Hanke on käynnistynyt tänä syksynä kyselyllä, joka on kohdistettu pilottiin osallistuvien yksiköiden henkilökunnalle, esimiehille ja vastaaville lääkäreille. Kyselyllä kartoitetaan henkilöstön näkemyksiä ja osaamista perus- ja ihmisoikeusasioissa ja sitä käytetään pohjana tulevalle koulutusmateriaalille.

Koulutusmateriaalin lisäksi kyselyn pohjalta laaditaan raportti, jota on tarkoitus käyttää tukena vaikuttamistoiminnassa.

**Selvitys vanhusneuvostojen vaikuttamismahdollisuuksista**

Ihmisoikeuskeskuksen tavoitteena on vahvistaa oikeudellista näkökulmaa ikääntyneisiin liittyvässä toiminnassa, päätöksenteossa ja myös laajemmin asenteissa. Vanhusneuvostoilla kuuluisi olla keskeinen rooli muun muassa ikääntyneiden hyvinvointiin, terveyteen, osallisuuteen ja asumiseen liittyvissä kysymyksissä. Vanhusneuvostojen osallistumis- ja vaikuttamismahdollisuuksien turvaaminen on tämän vuoksi erityisen tärkeää.

Ihmisoikeuskeskus on käynnistänyt syksyllä 2020 selvityksen, jolla kartoitetaan neuvostojen hyviä käytäntöjä ja mahdollisia haasteita. Selvityksen pohjaksi kaikille vanhusneuvostoille on lähetetty kysely, jolla selvitetään kunkin neuvoston käytäntöjä ja toiminnan edellytyksiä. Kyselyn tavoitteena on tarkastella, millaisia hyviä käytäntöjä olisi hyvä siirtää kunnasta toiseen ja miten neuvostojen työtä ja asemaa voidaan tukea jatkossa. Kyselyn tuloksista julkaistaan raportti vuoden 2021 keväällä.

**COVID-19-valokuvanäyttely ja keskustelutilaisuus – siirtyy keväälle**

Ihmisoikeuskeskus järjestää Temppeliaukion kirkossa ja myöhemmin seurakuntien tilassa Tripla-kauppakeskuksessa COVID-19-aiheisen valokuvanäyttelyn maalis-huhtikuussa. Kuvat ovat osa valokuvataiteilija Johanna Kareen Katso Ihminen -näyttelykonseptia. Näyttelyn avajaisissa järjestetään mielenterveysteemainen keskustelu, jota vetää näyttelyn suojelija Pekka Sauri. Tilaisuutta voi seurata myös verkon kautta.

[Valokuvaaja Johanna Kareen sivut](http://johannakare.com/)

# 2 PERUS- JA IHMISOIKEUKSIEN SEURANTA

**Perusoikeusbarometri**

Ihmisoikeuskeskus viimeistelee parhaillaan yhteistyössä oikeusministeriön kanssa kansallista perusoikeusbarometriä, jossa tarkoituksena on selvittää vammaisten henkilöiden ja eri kielivähemmistöjen (ruotsin-, venäjän- ja arabiankieliset) kokemuksia perusoikeuksista. Tulokset julkaistaan alkuvuodesta 2021. Ihmisoikeuskeskus julkaisee lisäksi kaksi lyhyttä yhteenvetoraporttia tutkimuksen tuloksista. Toisen teemana on vammaiset ja toimintarajoitteiset, ja toisen teema on yleisempi oikeustietoisuus. Perusoikeusbarometri on tehty rinnakkain EU:n perusoikeusviraston Fundamental Rights Surveyn kanssa ja se metodologiaa ja kysymyksiä noudattaen. Survey tehtiin kaikissa EU-jäsenmaissa ja osa sen tuloksista on jo julkaistu. Tutkimus on osa kansallisen perus- ja ihmisoikeustoimintaohjelman toimeenpanoa.

[Perusoikeusbarometri-hankkeesta OM:n sivuilla](https://oikeusministerio.fi/hanke?tunnus=OM040:00/2018)

**OITIS-hankkeessa tutkitaan ikääntyvien oikeusongelmia ja pääsyä oikeuksiinsa**

Joulukuussa käynnistyneessä *Oikeutta ikäihmisille! – tarinoita ikääntyvästä Suomesta* ­-hankkeessa (OITIS) kartoitetaan, millaisia oikeudellisia ongelmia ikääntyvillä (yli 65-vuotiailla) on ja ovatko he saaneet ratkaisuja ongelmiinsa. Tutkimuksen ensi vaiheessa kerätään ikääntyviltä vapaamuotoisia kertomuksia heidän kokemistaan oikeusongelmista ja oikeudensaantimahdollisuuksista. Ilmoitus kirjoituspyynnöstä on julkaistu suomeksi, ruotsiksi, inarinsaameksi, koltansaameksi, pohjoissaameksi ja romanikielellä. Hankkeessa ovat mukana Helsingin yliopiston Kriminologian ja oikeuspolitiikan instituutti, Itä-Suomen yliopiston Hyvinvointioikeuden instituutti, Tampereen yliopisto ja Ihmisoikeuskeskus. Hanketta johtaa dosentti Kaijus Ervasti.

[Lisätietoa OITIS-hankkeesta](https://www.helsinki.fi/fi/uutiset/talous-yhteiskunta/tutkimushanke-ikaantyvien-oikeusongelmista-ja-oikeudensaantimahdollisuuksista)

[Ilmoitus kirjoituspyynnöstä](https://www.ihmisoikeuskeskus.fi/?x5822114=9941927)

**SIHTI-hankkeen raportin julkistamistilaisuus pidetään 26.1.2021**

Suomalaisyritysten ihmisoikeusvastuuta arvioiva SIHTI-hanke on loppusuoralla, ja tutkimustulokset julkistetaan 26. tammikuuta klo 9-11 pidettävässä webinaarissa.

Ihmisoikeuskeskus on mukana toukokuussa käynnistyneessä SIHTI-tutkimushankkeessa, jonka tavoitteena on arvioida, miten ihmisoikeusvastuu toteutuu suomalaisyrityksissä, eli miten ne ovat toimeenpanneet YK:n yrityksiä ja ihmisoikeuksia ohjaavia periaatteita. Mukana tarkastelussa on noin 80 suomalaisyritystä. SIHTI on Valtioneuvoston kanslian tutkimus- ja selvitystoiminnan alainen hanke. Hankkeen konsortiossa on Ihmisoikeuskeskuksen lisäksi Hankenin ja Helsingin yliopiston yhteinen yritysvastuun tutkimus- ja kehitysinstituutti (päävastuutaho), FIANT Consulting Oy ja 3bility Consulting.

[SIHTI-hankkeen sivut](https://www.hanken.fi/sv/node/2408911)

**Selvitys YK:n ihmisoikeussopimusten vaikutuksista eri maissa**

Vuonna 2001 Christof Heyns and Frans Viljoen Pretorian yliopistosta julkaisivat selvityksen YK:n ihmisoikeussopimusten ja sopimusvalvontaelinten toiminnan kansallisista vaikutuksista 20:ssä YK:n jäsenmaassa (ml. Suomi). Nyt julkaisusta on tekeillä päivitetty versio. Selvitys julkaistaan vuoden 2021 alkupuolella.

[Hankkeen verkkosivut](http://www.icla.up.ac.za/research/impact-of-the-un-human-rights-treaties-on-domestic-level)

[Heyns and Viljoen The impact of the United Nations human rights treaty system on the domestic level (Kluwer, 2001)](http://www.icla.up.ac.za/the-impact-study/publications)

**Lausunto Suomen TSS-raportista ja TSS-tilaisuus**

Ihmisoikeuskeskus jätti oman lausuntonsa Suomen taloudellisia, sosiaalisia ja sivistyksellisiä (TSS) oikeuksia koskevasta raportista 31.8.2020. Keskeisin huomio oli, että tietoa ei aina ole saatavilla haavoittuvassa asemassa olevista ryhmistä, jolloin he helposti jäävät myös raportoinnin ulkopuolelle. Tietopohjaa perus- ja ihmisoikeuksien toteutumisesta on vahvistettava.

TSS-komitea joutui lykkäämään määräaikaisraporttien käsittelyä koronatilanteen takia, ja Suomen raportti käsitellään näillä näkymin komitean 69. istunnossa 15.2.-5.3.2021. Suositukset Suomelle julkaistaneen 5.3.2021. Ihmisoikeuskeskus oli suunnitellut järjestävänsä yhdessä Ihmisoikeusliiton kanssa marraskuussa 2020 tilaisuuden, jossa käsiteltäisiin komitean loppupäätelmiä ja suosituksia ja TSS-oikeuksien merkitystä yleisesti. Tilaisuus siirretään järjestettäväksi keväälle 2021.

[Ihmisoikeuskeskuksen lausunto TSS-raportista](https://www.ihmisoikeuskeskus.fi/?x5984785=9630389)

**ENNHRI:n oikeusvaltioraportti ja EU:n komission oikeusvaltioraportti**

Osallistuimme toukokuussa ENNHRI:n kokoamaan kansallisten ihmisoikeusinstituutioiden oikeusvaltioraporttiin, joka toimitettiin Euroopan komission oikeusvaltiotarkasteluun (RoL Review Cycle). Komissio pyysi hallitusten lisäksi järjestöiltä ja muilta oikeusvaltiotoimijoilta tietoa muutamista oikeusvaltiolle keskeisistä teemoista (justice, checks and balances, media, corruption). Ihmisoikeuskeskus kirjoitti ENNHRI:n raportin Suomen-osuuden. Euroopan komission raportti, jossa on myös Suomea koskevia suosituksia, julkaistiin 30.9.2020

[Komission oikeusvaltioraportti](https://ec.europa.eu/finland/news/rol_200930_fi)

[ENNHRI:n oikeusvaltioraportti](http://ennhri.org/wp-content/uploads/2020/05/The-rule-of-law-in-the-European-Union-Reports-from-NHRIs-11-May-2020-public.pdf)

[ENNHRI:n verkkosivusto](http://ennhri.org/)

**Kooste perus- ja ihmisoikeustoimijoiden havainnoista**

Ihmisoikeuskeskus julkaisee tammikuussa 2021 järjestyksessä toisen ja viimeisen koosteen perus- ja ihmisoikeustoimijoiden havainnoista oikeuksien toteutumisesta Suomessa. Ensimmäinen vastaava kooste julkaistiin huhtikuussa 2020.

[Perus- ja ihmisoikeuksien toteutuminen Suomessa - koottuja havaintoja](https://www.ihmisoikeuskeskus.fi/?x5822114=9108275) (vol 1)

# 3 KANSAINVÄLINEN YHTEISTYÖ

**ENNHRI:n oikeudellinen työryhmä ja muu yhteistyö verkoston kanssa**

Ihmisoikeuskeskus osallistuu aktiivisesti Euroopan kansallisten ihmisoikeusinstituutioiden verkostonENNHRI:n kehittämiseen ja sen työryhmien toimintaan. Oikeudellinen työryhmä julkaisi instituutioille [oppaan](http://ennhri.org/wp-content/uploads/2020/10/Third-Party-Interventions-Before-the-European-Court-of-Human-Rights-Guide-for-NHRIs.pdf) ja prosessiohjeen siitä, kuinka tehdä sivuväliintuloja Euroopan ihmisoikeustuomioistuimeen (EIT). Vuoden 2021 alkupuolella, mikäli lupa myönnetään, ENNHRI tekeekin sivuväliintulon EIT:ssä Portugalilaislasten ilmastovalitukseen.

Muuten 2020 työ keskittyi EIT-päätösten täytäntöönpanon edistämisen keinoihin kansallisella tasolla ja Euroopan neuvoston ministerikomiteassa, oikeusvaltiokysymyksiin sekä EU:n perusoikeuskirjan täytäntöönpanoon. Näitä kaikkia jatketaan vuonna 2021.

[ENNHRI:n oikeudellinen työryhmä](http://ennhri.org/our-work/topics/democracy-and-rule-of-law/)

\*\*\*